આખી દુનિયા સામે બદનામ થઇ ચૂકેલો આતંકવાદી અને મુંબઇ હુમલાનો માસ્ટરમાઇન્ડ હાફિઝ સઇદ પાકિસ્તાનમાં હવે નેતા બની ચૂંટણી રેલીઓ કરી રહ્યો છે. હદ તો ત્યારે થઇ કે પોતાની ચૂંટણી રેલીમાં પણ ભારતની વિરૂદ્ધ ઠેર-ઠેર ઝેર ઓકી રહ્યો છે અને વોટ મેળવવાનું ષડ્યંત્ર કરી રહ્યો છે. હાફિઝ સઇદને વોટની ભૂખ એટલી છે કે તેણે પાકિસ્તાનીઓની વચ્ચે એક ચૂંટણી રેલીમાં ભારત પર પરમાણુ બોમ્બથી હુમલો કરવા સુદ્ધાની પોકળ ધમકી આપી દીધી છે.